Сорак чатыры настаўнікі беларускай мовы і літаратуры з 22 устаноў агульнай сярэдняй адукацыі Асіповіччыны нясуць вучням жывое, матчына слова. У 10 з іх выкладанне ўсіх прадметаў вядзецца па-беларуску наогул, у адзінай у Магілёўскай вобласці беларускамоўнай гімназіі сама атмасфера беларускамоўнага асяроддзя садзейнічае развіццю ў вучняў цікавасці да роднай мовы; у 20 установах адукацыі праводзяцца факультатыўныя заняткі па беларускай мове сярод вучняў 5-11 класаў.